钦定古今图书集成/理学汇编/文学典/第114卷 > 郝敬
## 钦定古今图书集成/理学汇编/文学典/第114卷 > 郝敬

按《明外史》本传：“敬字仲舆，京山人。父承健，举于乡，官
肃宁知县。敬幼称神童，性跅弛，尝杀人系狱，父友李
维桢援出之，馆于家，始折节读书。举万历十七年进
士，历知缙云、永嘉二县，有能声，征授礼科给事中，乞
假归养。久之，补户科，数有所论奏。山东税监陈增贪
横，为益都知县吴宗尧所奏，帝不罪敬。上言：‘开采不
罢，则陛下明旨不过为愚弄臣民之虚文。乞先停止，
然后以宗尧所奏下抚按勘核，正增不法之罪’。”不听。
顷之，山东巡抚尹应元亦极论增罪。帝怒，切责应元，
斥宗尧为。民。敬上言：“陛下处陈增一事，甚失众心。自
今宦竖之虐焰涨天，忠臣之正气扫地。外庭之谠论
绝响，谗夫之利口横生，天下事莫知所底。”帝怒，夺俸
一年。帝遣中官高采榷税京口，暨禄榷税仪真，敬复
力谏。宗尧之劾增也，增怒甚，诬讦其赃私，词连青州
一府官僚，旁引商民吴时奉等，请皆籍没，帝辄可之。
敬复力诋增，乞速寝其奏，亦不纳。为要人所恶，謪知
江阴县，贪污不检，物论皆不予。遂投劾归，杜门著书。
崇祯十二年卒